**Пројекат конкурентне пољопривреде Србије**

**Трајање пројекта:** од 2020. до 2024. године

**Вредност пројекта:** спроводи се на основу кредитних средстава које је Светска банка одобрила у износу од 50 милиона евра

**Корисници**: Министартво пољопривреде, шумарства и водопривреде

Пројекат конкурентне пољопривреде Србије (Serbia Competitive Agriculture Project) реализује Министартво пољопривреде, шумарства и водопривреде у сарадњи са Светском банком.

Пројекат је конципиран у три компоненте.

**Прва компонента** је фокусирана на унапређењу продуктивности и поспешивању предузетничког духа на породичним газдинствима, кооперацијама, задругама, удружењима и микро, малим и средњим предузећима кроз финансијску подршку и развој капацитета саветодавних служби, бизнис и финансијског планирања и последње не и најмање битно приступ тржишту чиме би се сектор развијао и растао.

Међу циљаним корисницима фокус ће бити на рањивим групама у пољопривредном сектору у Србији: жене, млади пољопривредни произвођачи у угроженим подручјима (неразвијене/сиромашне општине). Пројекат конкурентне пољопривреде у Србији пружа могућност добију бесповратна средства у износу од 50% од укупне вредности инвестиције (са ПДВ-ом), 40 % кредитно финансирају из кредита са пословним банкама уз свега 10% сопственог учешћа, за реализацију пројеката којим ће унапредити пољопривредну производњу газдинстава и учествовати у развоју конкурентности пољопривреде у Републици Србији.

**Друга компонента** намењена је унапређењу капацитета Министарства пољопривреде, шумарства и водопривреде успостављањем информационог система (еАграр) који ће суштински променити начин функционисања у погледу дигитализације услуга намењених пољопривредницима, а самим тим и смањење листа чекања, „редова и гужви“ и административних операција.

**Трећа компонента** је усмерена на успостављање менаџмент тима који ће бити задужен за имплементацију самог пројекта. У структурном приказу, пројекат се састоји од компоненти, подкомпоненти и активности.